Il barbiere di Siviglia

***Il barbiere di Siviglia*** (en galego ***O barbeiro de Sevilla***) é unha ópera buffa en dous actos con música de Gioachino Rossini e libreto en italiano de Cesare Sterbini, baseado á súa vez na comedia de Pierre-Augustin de Beaumarchais *Le Barbier de Séville* (1775). A estrea co título ''Almaviva, ossia l'inutile precauzione* tivo lugar no Teatro Argentina de Roma o 20 de febreiro de 1816 baixo a dirección do propio compositor. Foi unha das primeiras óperas italianas que se representou nos EUA, estreándose alí no Park Theater de Nova York o 29 de novembro de 1825. *Il barbiere* de Rossini demostrou ser unha das grandes obras mestras da comedia dentro da música, e foi descrita como a ópera buffa de tódalas óperas buffas. Mesmo logo de douscentos anos, a súa popularidade na escena da ópera moderna testemuña a súa grandeza.

## Trama 
A acción sitúase en Sevilla (España), a finais do século XVII, cando as prerrogativas da nobreza e o escurantismo do Antigo Réxime comezan a dar paso á Ilustración, apuntando xa o xerme da revolución burguesa. Rosina, unha rapaza bela e orfa vese privada da súa liberdade. O seu titor tena pechada na casa e só a deixa saír á misa, coa esperanza de casar algún día. Ela no entanto, está namorada dun conde mozo que fará todo o que estea nas súas mans para deitarse e casar con ela. Grazas á axuda do barbeiro Figaro, o mesmo que inspirou *Le nozze di Figaro* (célebre ópera de Wolfgang Amadeus Mozart). A ópera de Rossini segue a primeira das obras da triloxía de Figaro de Beaumarchais, mentres que a ópera de Mozart, composta 30 anos antes (en 1786), baséase na segunda parte da triloxía do dramaturgo francés, titulada *As vodas de Fígaro*. A versión orixinal foi estreada por Beaumarchais na Comédie Française do Pazo das Tulleries de París en 1775.

## Personaxes 
## Instrumentación 
A partitura de Rossini require da utilización de:

Para os *recitativi*:
* *Basso continuo*: clavicémbalo (violonchelo e contrabaixo *ad libitum).

## Estrutura 
[290px|miniatura|Representación do [15 de novembro de 1913 no Teatro Bolshoi de Moscova. Na parte superior o célebre baixo Fëdor Ivanovič Šaljapin)]]
A ópera está dividida en dous actos formados cada un por varios números que se van sucedendo:
* Sinfonia (Mi Maior)

### Acto I 
* 1 Parte Prima rovinata
** Coro *Piano, pianissimo* (Fiorello, Conte, Coro)
** Cavatina *Ecco, ridente in cielo* (Conte)
** Seguido da introdución (Recitativo) *Ehi, Fiorello?...* (Conte, Fiorello, Coro)
* 2 Cavatina *Largo al factotum* (Figaro)
* 3 Canción *Se il mio nome saper voi bramate* (Conte)
* 4 Duetto ''All'idea di quel metallo* (Figaro, Conte)
* 5 Cavatina *Una voce poco fa* (Rosina)
* 6 Aria *La calunnia è un venticello* (Basilio)
* 7 Duetto *Dunque io son... tu non m'inganni?* (Rosina e Figaro)
* 8 Aria *A un dottor de la mia sorte* (Bartolo)
* 9 Finale I
** *Ehi di casa... buona gente...* (Conte, Bartolo, Rosina)
** *Con la presente il Dottor Bartolo* (Bartolo, Conte, Rosina, Berta, Basilio)
** *Che cosa accadde, signori miei?* (Rosina, Berta, Conte, Figaro, Bartolo, Basilio, Ufficiale, Coro)
** *Ma signor... / Mi par d'essere con la testa* (Bartolo, Coro, Berta, Basilio, Rosina, Conte, Figaro)

### Acto II 
* 10 Recitativo *Ma vedi il mio destino!* (Bartolo)
* 11 Aria *Contro un cor che accende amore* (Rosina, Conte)
* 12 Arietta *Quando mi sei vicina* (Bartolo)
* 13 Quintetto *Don Basilio!...* (Rosina, Conte, Figaro, Bartolo, Basilio)
* 14 Aria *Il vecchiotto cerca moglie* (Berta)
* 15 Temporale
* 16 Terzetto *Ah! qual colpo inaspettato* (Rosina, Conte, Figaro)
* 17 Recitativo instrumentato *Il Conte!... ah, che mai sento!...* (Conte, Bartolo, Basilio)
* 18 Finaletto II *Di sì felice innesto* (*Tutti'')

## Notas 
## Véxase tamén 
### Ligazóns externas 
* Ópera completa gravada en directo no Teatro Real de Madrid con María Bayo e Juan Diego Flórez en YouTube (subtitulada en inglés)
* Ópera completa gravada en directo coa Radio-Sinfonieorchester Stuttgart e Cecilia Bartoli, Gino Quilico e David Kuebler nos papeis principais (sen subtitular)